**EELNÕU 2024/231**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri- ja spordikomisjon | JK |
| majandus- ja keskkonnakomisjon |  |
| revisjonikomisjon |  |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

25. jaanuar 2024 nr

Viljandi linna 2023. aasta teatripreemia

Viljandi Linnavolikogu 24.09.2015 määruse nr 62 “Viljandi linna teatripreemia“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu kultuuri- ja spordikomisjoni otsus.
2. Viljandi linna 2023. aasta teatripreemia saaja on:
	1. ………………………….……………..
3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Vilja Volmer-Martinson

**Esitatud:** 08.01.2024

**Esitaja:** Viljandi Linnavalitsus **Ettekandja:** Liis Aedmaa

**Lk arv:** 4

**Hääletamine:** nõudmisel

Seletuskiri

**Viljandi linna 2023. aasta teatripreemia**

Eelnõu eesmärk on tunnustada väljapaistva tegevuse eest teatrikunsti edendamisel Viljandi linnas tegutsevat füüsilist isikut või kollektiivi või Viljandi teatrites etenduste lavale toomisel osalenud külalislavastajat või külalisnäitlejat.

Teatripreemia määramine toimub Viljandi Linnavolikogu 24.09.2015 määruse nr 65 “Viljandi linna teatripreemia“ alusel ning arvestades laekunud ettepanekuid.

Määrusega saab tutvuda siin: <https://www.riigiteataja.ee/akt/402102015017?leiaKehtiv>

Preemia määramiseks esitati kokku 8 ettepanekut, neist 6 erineva isiku või kollektiivi tunnustamiseks.

Preemia suurus on 1500 eurot pärast riigi poolt kehtestatud maksude mahaarvamist. Preemiaga kaasneb Viljandi linna aukiri ja preemia saaja nimi kantakse Viljandi linna auraamatusse.

Preemia antakse üle Eesti Vabariigi 106. aastapäevale pühendatud pidulikul kontsertaktusel Pärimusmuusika Aidas 24. veebruaril 2024.

Teatripreemia ettepanekud:

|  |  |
| --- | --- |
| **Kandidaat** | **Põhjendus** |
| **Tanel Jonas**Esitatud 3 korda(esitaja Ugala teater, Eesti 200 saadikurühm ja Valimisliit Südamega Viljandis) | Lavastuse "Meie klass" lavastamise eest.Septembris Ugala teatris lavale jõudnud Tadeusz Slobodzianeki „Meie klass“, mille lavastas Tanel Jonas, on märgiline lavastus mitte ainult Ugala teatri repertuaaris vaid Eesti teatripildis laiemalt. Tegemist on nii sisult kui vormilt keerulise materjaliga, mis rääkides poolakatest ja juutidest 20. sajandi ajalookeerises, kõnetab tegelikult väga teravalt meid siin ja praegu. See on lavastus inimlikkusest ja sellest kui vähe on tarvis, et see inimlikkus kaotada. Tanel Jonase poolt oli väga julge samm antud materjal Ugalas lavale tuua. Ta pani kokku hästi toimiva lavastusmeeskonna ja kümme Ugala teatri näitlejat, kes rohkem kui kolm tundi järjest Ugala väikese saali laval on, mängivad suurepärase partneritaju ja grupitunnetusega. „Meie klass“ on leidnud kriitikute poolt ära märkimist kui üks paremaid lavastusi, mis Eesti teatris 2023. aastal lavale jõudis.--Lavastus "Meie Klass" teatris Ugala. Ukraina Vabadussõja kontekstis mõjub tavaliste klassikaaslaste II maailmasõja-aegsetest läbielamistest jutustav näidend sügavalt puudutavalt. Meisterlik lavastus ning tugev näitlejate ansamblimäng väärivad igati Viljandi linna tunnustust.--Poola kirjaniku Tadeusz Slobodzianeki praegu kogu Euroopas lavastatava näidendi alusel, mis kõneleb ühes Poola väikelinnas samas klassis käinud tüdrukute ja poiste, poolakate ja juutide, saatusest 20 sajandi ajalootormides, on Tanel Jonas loonud vapustava lavastuse, mis on hoiatuseks ka täna Eestis koolis käivatele poistele ja tüdrukutele, juhul kui ajalootormid taas meieni jõuavad. See mida lavastaja ja Ugala trupp selle äärmiselt karmi materjaliga on teinud, väärib tunnustust ja imetlust. |
| **Sillad MTÜ**(esitaja Reformierakonna saadikurühm) | Üleriigilise õpetajate XXIII teatrifestivali Sillad korraldamine.Õpetajate teatrifestivali Sillad korraldatakse Viljandis aastast 1997. Tolleaegse Viljandi Maagümnaasiumi õpetajad vedasid korraldamist kuni aastani 2013. Sealt edasi anti korraldus üle Viljandi Gümnaasiumile ja alates 2014. aastast korraldab festivali selleks loodud Sillad MTÜ ja Viljandi Gümnaasium.On hea meel, et hoolimata vahepealsest Covidist tingitud mõõnast on festival taas hoo sisse saanud ja novembrikuus toimus see juba 23. korda ja taas kahel päeval. Osales 10 truppi Eesti erinevaist paigust: Tartust, Tallinnast, Vigalast, Rakverest, Jõgevalt, Viljandist ja Viljandimaalt.Näha sai palju toredaid etendusi väga erinevate žanrites. Parimad trupid olid seekord Viljandist: Viljandi Gümnaasium ja Viljandi Kesklinna Kool.Tulemused: [www.sillad.eu](http://www.sillad.eu)Sillad MTÜ tõestas, et suudab Viljandis, loomiseks loodud linnas, taas edukalt korraldada üleriigilist sündmust ja hoida traditsiooni au sees.Üleriigiline õpetajate teatrifestival Sillad sai ka Viljandimaa arenduskeskus ja Viljandimaa Omavalitsuste Liidu korraldatud kodanikuühiskonna parimate tunnustamisel Aasta teo nominendiks. |
| **Aarne Soro**(esitaja Eda Mänd) | Kogu aasta vältel loonud ja/või etendanud märkimisväärse arvu eriilmelisi karaktereid Ugala teatri laval ning seeläbi pakkunud meile, linnarahvale, suurepäraseid teatrielamusi. |
| **Silvia Soro ja Viljandi Jaani koguduse jõulunäidend „Jõulud Paunveres“**(esitaja Isamaa saadikurühm) | Jõulunäidend valmis Jaani Jõulumaa programmi osana ning selle eesmärgiks oli taaselustada Eesti kirjandusklassika, O. Lutsu "Kevade" aegset jõulupühade tähistamist kihelkonnakoolis, kirikus ja kodus. Idee: Marko Tiitus, stsenaarium: Mirjam Tiitus ja Silvia Soro, lavastaja: Silvia Soro.Näidendisse oli kaasatud kaks kutselist näitlejat (Silvia Soro ning Kata-Riina Luide), lisaks vabatahtlikud-asjaarmastajad Eve-Liina Rebane, Hanna Miina Kivisäk, Ene Suigusaar, Kalle Küttis, Heiki Raudla, Uku Audova ja Marko Tiitus. Näidendi muusikalises kujunduses olid kaasatud orel (Mirjam Tiitus) ja viiul (Hanna Miina Kivisäk, Arno Tali rollis).Näidendist said osa ligi 200 Viljandi noorema astme kooliõpilast, kes külastasid Jaani Jõulumaad 7.-8.12.23, Jaani Jõulumaa perede päeval osalejad 9.12.23 ning näidend esitati ka 1. jõulupüha perejumalateenistusel Viljandi Jaani kirikus 25.12.23 (osales 100 inimest). |
| **Laste ja Noorteteater REKY**(esitaja Eesti Keskerakonna saadikurühm) | Viljandi Laste ja Noorteteater REKY-il oli 40 juubelihooaeg. Teater loodi aastal 1983 (tolleaegses Viljandi noortemajas) Reet Laane poolt. Esimesteks etendusteks olid “Nukitsamees” ja “Pöial-Liisi”. 1992 aastast on ta iseseisev mittetulunduslik ühendus. 30 aastat, 1993. aastast on teatrit juhtinud Kadri Paldra. 1994. aastast on teatri liikumisjuhiks Ulrika Tolberg.Teatril on alati olnud mängukavas meie endi kirjanike suurepärased lood, et nooremad ikka teaks ja ei unustaks omasid. Teatris esietendub igal hooajal kolm-neli uut lastelavastust. Teatri 40. hooajal, 7. veebruaril 2023 esietendus Viljandi Sakala Keskuses Eesti muinasjutud, meie lapsepõlvemaalt pärit muinasjutud, etenduse idee ja lavastus Kadri Paldra. Astrid Lindgerni menuka „Pipi Pikksukk“ esietendus oli 19. aprillil 2023, lavastaja Kadri Paldra. Jõulude ja aastavahetuse eel mängiti ajakohaseid tükke „Päkapiku unistus“ ja „Jõuluvana oodates“. Etendused olid ja on veel „Siis kui leib magusaks muutub“, teatrimäng "Täna teeme teatrit", “Memme Musi”, Nuusikhiirte jõulud”, “Hunt Kriimsilma talvetembud”, Jussikese seitse sõpra”, Buratino”, “Nukitsamees”, “Saabastega kass”, “Sipsik”, teised. LNT Reky esineb üle Eesti, tutvustades nii ka Viljandimaa noorte teatrit, isetegevust. |
| **Kadri Lepp**(esitaja Martin Mill) | Debüüt näitekirjanikuna – algupärandi “Koju” jõudmine Ugala teatri lavale.Viljandi on Kadri Lepa kodulinn juba rohkem kui 20 aastat. Pärast lavakooli lõppu 2002. aastal asus ta tööle Ugala teatrisse ning on tänaseks pälvinud näitlejana mitmeid tunnustusi – nii teatriaastaauhindu ja nominatsioone, kui ka Ugala teatri kolleegi- ja publikupreemiad.2021. aastal otsustas Kadri valida vabakutselise näitleja tee, et pühenduda rohkem kirjanikutööle.Tänaseks on Kadri sulest ilmunud 6 lasteraamatut, mis on samuti erinevaid tunnustusi pälvinud ja ilmunud ka juba neljas võõrkeeles. 2023. aasta oli Kadri kui kirjaniku jaoks erakordselt oluline. Ilmusid kaks uut raamatut, aga veelgi tähelepanuväärsem on see, et Kadri tegi 2023. aastal Eest teatrimaastikul eduka debüüdi näitekirjanikuna. Tema näidend “Koju”, mis pälvis 2021. aasta Eesti Teatri Agentuuri korraldatud näidendivõistlusel teise preemia, esietendus 2023. aasta novembris Ugala teatris ning on tänaseks jõudnud võita juba suure hulga inimeste südamed. Kadri on öelnud, et “Koju” teksti kirjutamisel on ta inspiratsiooni ammutanud just Viljandi atmosfäärist ja näidendi tegevuspaiga nii-öelda prototüüp-linnaks võibki pidada just Viljandit.Kadri räägib ERRile antud intervjuus “Koju” teksti kirjutamisest nii:“Hargnema hakkas kõik mõttekäigust, et võib-olla on kõik juba olnud ning kõik kordub omal moel – et võib-olla käib kuskil ringiratast üks suur elutarkus, mida tegelikult naljalt iga päev üksteisele ei öelda, aga kui selle peale mõelda, siis see võiks anda lootust, et me ei ole oma valu, häda ja kurbusega üksi, kõik on kuidagi hakkama saanud. Kui sa vaatad näiteks rongis või poes enda ümber olevaid inimesi ja lased endast läbi mõtte, et meil kõigil on oma lugu, siis see võiks justkui lohutav olla.”.Arvan, et on märkimisväärne, et Viljandis tegutseva ja Viljandis elamisest inspiratsiooni ammutanud näitekirjaniku edukas debüütteos jõudis just kodulinna teatri lavale ja usun, et ka Viljandi publikul on väga eriline tunne teades, et lugu, mille autor on kirjutanud, on sündinud just nende kodulinnas. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist